open-index/open-wikipedia-markdown huggingface dataset:
Mir-Hossein Moesawi

**Mir-Hossein Moesawi Chameneh** (Persies: میرحسین موسوی خامنه, [miːɾ hoˈsein muːsæˈviː xɒːmeˈne] *Mīr-Hoseyn Mūsavī Khāmené*; Azerbeidjans: میرحسین موسوی, Mir Hüseyn Musəvi; * 2 Maart 1942) is 'n Irannese hervormingsgesinde politikus, kunstenaar en argitek wat tussen 1981 en 1989 as die 79ste en laaste eerste minister van Iran gedien het. Hy was die hervormingsgesinde kandidaat in die Irannese presidensiële verkiesing van 2009 en het tydens die politieke proteste oor die verkiesingsuitslag as opposisieleier opgetree. Moesawi het tot en met 2009 as voorsitter van die Irannese akademie van die kunste gedien, maar is deur behoudende owerheidslede uit sy amp gelig.

In die vroeë jare van die Irannese Rewolusie was Moesawi hoofredakteur van *Jomhoeri-e Eslami*, die amptelike dagblad van die Islamitiese Republikeinse Party, en is daarna as minister van buitelandse sake en uiteindelik as premier benoem. Hy was die laaste politikus wat dié amp beklee het voordat dit deur 'n wysiging van die grondwet in 1989 afgeskaf is. In die volgende 20 jaar was hy 'n halfafgetredene. Hy is steeds 'n lid van die raad van geskiktheid en ooordeel en die hoë raad van die kulturele rewolusie, maar het al jare lank nie meer aan dié liggame se vergaderings deelgeneem nie – 'n houding wat deur politieke ontleders en kommentatore as 'n teken van sy ongenoeë beskou word.

Vir die presidensiële verkiesing van 2009 het Moesawi na die politieke toneel teruggekeer en is hy as een van twee hervormingsgesinde kandidate teen die administrasie van die destydse ampsbekleër, Mahmoed Ahmadinedjad, gestel. Moesawi het groen as die simboliese kleur van sy beweging gekies. Volgens die amptelike verkiesingsuitslae het hy die verkiesing nie gewen nie, en ontevrede aanhangers het die regering van manipulasie beskuldig. Proteste teen die verkiesingsuitslag het tot 'n nasionale politieke beweging teen die regering en die hoogste leier Ali Chamenei, gegroei. Ondanks die owerheid se ferm optrede is Moesawi steeds die leier van die Groen Beweging, al is sy aktiwiteite aan bande gelê. Hy is tans saam met sy vrou en Mehdi Karroebi, 'n ander hervormingsgesinde politikus, in huisarres.
Arp 273

**Arp 273** is twee interaktiewe sterrestelsels sowat 300&nbsp;miljoen ligjare van die Aarde af in die sterrebeeld Andromeda. Dit is die eerste keer beskryf in die Atlas of Peculiar Galaxies wat in 1966 deur Halton Arp saamgestel is.

Die grootste een van die twee sterrestelsels, bekend as **UGC 1810**, is sowat vyf keer swaarder as die tweede stelsel, **UGC 1813**. Eersgenoemde se skyf is in ’n roosagtige vorm verwring deur die swaartekrag van laasgenoemde.

Die kleinste stelsel toon duidelike tekens van aktiewe stervorming in sy kern en daar word geglo dit het vroeër deur die groter een beweeg.

## Verwysings 
## Eksterne skakels 
* Simbad: Arp 273
* 

* 15px Hierdie artikel is vertaal uit die Engelse Wikipedia
Arp 271

**Arp 271** is twee ewe groot interaktiewe spiraalsterrestelsels, **NGC 5426** en **NGC 5427**. Dit is nie bekend of hulle eindelik gaan bots of nie. Die wisselwerking tussen die twee stelsels sal nog tienmiljoene jare lank voortduur en nuwe sterre sal ontstaan vanweë die wedersydse swaartekrag-aantrekking – dit kan reeds gesien word in die brug wat die twee stelsels verbind.

Hulle is 126&nbsp;miljoen ligjare (38,6&nbsp;miljoen parsek) van die Aarde af en is saam sowat 130&nbsp;000 ligjare breed. William Herschel het hulle oorspronklik in 1785 ontdek.

Daar word voorspel dat die Melkweg en die Andromeda-sterrestelsel oor sowat 5&nbsp;miljard jaar ’n soortgelyke botsing sal ondergaan. Andromeda is tans sowat 2,6&nbsp;miljoen ligjare van ons af.

## Verwysings 
## Eksterne skakels 
* Simbad: Arp 271
* Arp 271: ESO-foto van die week

* 15px Hierdie artikel is vertaal uit die Engelse Wikipedia
Arp 272

**Arp 272** is twee interaktiewe spiraalsterrestelsels, **NGC 6050** en **IC 1179**. Hulle is sowat 400 miljoen ligjare van die Aarde af in die sterrebeeld Hercules. Hulle is deel van die Hercules-sterrestelselswerm, wat weer deel is van die Groot Muur.

Die twee sterrestelsels van Arp 272 is in fisieke kontak met mekaar deur middel van hul spiraalarms.

## Eksterne skakels 
* STScI-2008-16 *van die Space Telescope Science Institute*
* 15px Hierdie artikel is vertaal uit die Engelse Wikipedia
Arp 116

**Arp 116** is twee interaktiewe sterrestelsels sowat 60&nbsp;miljoen ligjare van die Aarde af in die sterrebeeld Maagd. Dit bestaan uit die elliptiese sterrestelsel **Messier 60** en die  spiraalsterrestelsel **NGC 4647**.

Die wisselwerking tussen die twee stelsels het onlangs eers begin, met die eerste tekens wat in 2012 waargeneem is.

## Verwysings 
## Eksterne skakels 
* VizieR APG 116 URL besoek op 2012-11-11

* 15px Hierdie artikel is vertaal uit die Engelse Wikipedia
Jasmin Tabatabai

**Jasmin Tabatabai** (Persies: یاسمین طباطبائی [jɔːsˈmiːn tæbɔːtæbɔːˈiː]; * 8 Junie 1967 in Teheran) is 'n Duits-Irannese aktrise en musikant. Sy het dubbelburgerskap en woon saam met haar lewensmaat Andreas Pietschmann in Berlyn.

## Lewe 
Tabatabai se pa was 'n Iraniër, haar ma is Duits. Hulle het in 1956 by die *Oktoberfest* in München kennis met mekaar gemaak. Die gesin het tussen 1958 en 1979 in Teheran gebly waar Jasmin Tabatabai by die Duitse Skool skoolgegaan het. Tydens die Irannese Rewolusie het die gesin Iran verlaat en hulle in Duitsland gevestig. Haar pa het een jaar later na sy geboorteland teruggekeer en is daar in 1986 oorlede.

Nadat Jasmin Tabatabai in 1986 haar *Abitur* (Duitse matriekeksamen) afgelê het, het sy haar akademiese opleiding in musiek en toneelkuns aan die *Hochschule für Musik und Kunst* in Stuttgart ontvang.
Arp 220

**Arp 220** is twee botsende interaktiewe sterrestelsels wat besig is om saam te smelt. Hulle is sowat 250&nbsp;miljoen ligjare van die Aarde af in die sterrebeeld Slang.

## Eienskappe 
[duimnael|links|200px|Arp 220 van verder af gesien deur die [Hubble-ruimteteleskoop.]]
Arp 220 is die naaste ultrahelder infrarooi sterrestelsel (ULIRG) aan die Aarde. Sy energieproduksie word oorheers deur die infrarooideel van die spektrum. Dit word dikwels beskou as die tipiese ULIRG en word as gevolg daarvan baie goed bestudeer.

Die grootste deel van sy energieproduksie is waarskynlik vanweë ’n groot uitbarsting van stervorming wat veroorsaak kan word deur die samesmelting van twee kleiner sterrestelsels.

Waarnemings in 2002 en 1997 deur die Hubble-ruimteteleskoop in die sigbare en die infrarooi-spektrum het meer as 200 groot sterreswerms in die middelste deel van die sterrestelsel onthul. Die grootste swerm is sowat .

X-straalwaarnemings deur die Chandra-sterrewag en XMM-Newton-satelliet het getoon Arp&nbsp;220 het waarskynlik ’n aktiewe sterrestelselkern in sy middel. Dit laat interessante vrae ontstaan oor die verband tussen samesmeltings en aktiewe kerns, aangesien die samesmelting van sterrestelsels dikwels steruitbarstings veroorsaak en dalk ook supermassiewe swartkolke teweegbring soos die een wat skynbaar die aktiewe kern van Arp&nbsp;220 van energie voorsien.

In Oktober 2011 het sterrekundiges tegelykertyd ’n rekordgetal van sewe supernovas in Arp&nbsp;220 ontdek.

## Verwysings 
## Eksterne skakels 
* Hubble Sees Star Birth Gone Wild (SpaceDaily) 16 Junie 2006
* 

* 15px Hierdie artikel is vertaal uit die Engelse Wikipedia
Praalgraf van die Ajatolla Chomeini

220px
**Praalgraf van die Ajatolla Chomeini**

**Behesht-e Zahra, Teheran**

----

----

200px

**Akbar Hasjemi Rafsandjani se graf binne die Praalgraf van die Ajatolla Chomeini**

----

**Opgerig**

1989-

----

**Argitek**

Mohammad Tehrani

----

Die **Praalgraf van die Ajatolla Chomeini** huisves die laaste rusplek van die ontslape ajatolla Roeholla Chomeini en sy tweede oudste seun, Ahmad Chomeini († 1995). Die grafkompleks, wat deur die argitek Mohammad Tehrani ontwerp is, is sowat tien kilometer suid van die Iranse hoofstad Teheran op die Behesht-e Zahra ("Paradys van Zahra")-begraafplaas geleë.

duimnael|links|upright|Standbeeld van die ajatolla Chomeini se handtekening buite die praalgraf
Boubedrywighede vir die kompleks het kort ná Chomeini se afsterwe op 3 Junie 1989 begin. Dele van die kompleks is tans nog in aanbou, en ná sy voltooiing sal dit 'n oppervlakte van meer as 20&nbsp;km² beslaan, met die praalgraf as sy sentrale gedeelte en bykomende geboue, waaronder 'n kultuur- en toerismesentrum, 'n universiteit vir Islamitiese studies, 'n seminarie, 'n winkelsentrum, en 'n parkeerterrein vir 20&nbsp;000 motors. Die Iranse regering sal altesaam $2 miljard aan die projek bestee.

Die kompleks is 'n pelgrimsoord vir aanhangers van Chomeini, en meer as tien miljoen mense het sy begrafnis bygewoon. Ook regeringslede en buitelandse persoonlikhede bring besoeke aan die praalgraf wat deur Chomeini se kleinseun, Hassan Chomeini, bestuur word. Die kompleks is toeganklik vir aanhangers van ander gelowe.

## Eksterne skakels
Acrocephalus (voël)

***Acrocephalus*** (riet- en vleisangers) is 'n genus van voëls in die familie Acrocephalidae en die orde van sangvoëls (*Passeriformes*). Die genus omvat 37 spesies.

## Spesies 
**Acrocephalus aequinoctialis*
**Acrocephalus agricola*
**Acrocephalus arundinaceus* — Grootrietsanger
**Acrocephalus atyphus*
**Acrocephalus australis*
**Acrocephalus baeticatus* — Kleinrietsanger
**Acrocephalus bistrigiceps*
**Acrocephalus brevipennis*
**Acrocephalus caffer*
**Acrocephalus concinens*
**Acrocephalus dumetorum*
**Acrocephalus familiaris*
**Acrocephalus gracilirostris* — Kaapse rietsanger
**Acrocephalus griseldis* — Basrarietsanger
**Acrocephalus kerearako*
**Acrocephalus luscinius*
**Acrocephalus melanopogon*
**Acrocephalus mendanae*
**Acrocephalus newtoni*
**Acrocephalus orientalis*
**Acrocephalus orinus*
**Acrocephalus paludicola*
**Acrocephalus palustris* — Europese rietsanger
**Acrocephalus percernis*
**Acrocephalus rehsei*
**Acrocephalus rimitarae*
**Acrocephalus rodericanus*
**Acrocephalus rufescens* — Rooibruinrietsanger
**Acrocephalus schoenobaenus* — Europese vleisanger
**Acrocephalus scirpaceus* — Hermanse rietsanger
**Acrocephalus sechellensis*
**Acrocephalus sorghophilus*
**Acrocephalus stentoreus*
**Acrocephalus syrinx*
**Acrocephalus taiti*
**Acrocephalus tangorum*
**Acrocephalus vaughani*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Rooibruinrietsanger

Die **Rooibruinrietsanger** (*Acrocephalus rufescens*) is 'n gelokaliseerde algemene standvoël in papirusmoerasse en bly meestal verskuil. Die voël is 16 – 18&nbsp;cm groot en weeg 18 - 28 gram. In Engels staan die voël bekend as die *Greater swamp warbler*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Hippolais

**Hippolais** is 'n genus van voëls in familie Acrocephalidae en die orde van sangvoëls (*Passeriformes*). Dit word soms saam met die genus *Iduna* gekategoriseer.

## Spesies 
Die genus omvat die volgende spesies:
* *Hippolais languida*
* *Hippolais olivetorum* - Olyfboomsanger
* *Hippolais polyglotta*
* *Hippolais icterina* - Spotsanger

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronne 
* Fregin, S., M. Haase, U. Olsson, en P. Alström. 2009. *Multi-locus phylogeny of the family Acrocephalidae (Aves: Passeriformes) - the traditional taxonomy overthrown. Molecular Phylogenetics and Evolution* 52: 866-878.
* Sangster, G., J.M. Collinson, P.-A. Crochet, A.G. Knox, D.T. Parkin, L. Svensson, en S.C. Votier. 2011. *Taxonomic recommendations for British birds: seventh report*. Ibis 153: 883-892.
Palearktiese gebied

duimnael|350px|Die Palearktiese gebied

Die **Palearktiese gebied** is een van agt ekosones waarin die aarde se oppervlak opgedeel word. Dit is by verre die grootse ekosone wat oor die aaneengeslote landmassa (insluitende eilande naby die kus) van Europa, Noord-Afrika, die Midde-Ooste en Noord-, Sentraal- en Oos-Asië strek. 

Die term *Palearkties* word algemeen gebruik om die verspreiding van diere te beskryf. Omdat die gebied nie enige onoorkombare struikelblokke het nie, kom verskeie spesies reg oor die gebied voor (mits die klimatologiese omstandighede en die landskap natuurlik geskik is).
Afrotropiese gebied

duimnael|350px|Die Afrotropiese gebied

Die **Afrotropiese gebied** is een van agt ekosones waarin die aarde se oppervlak verdeel word. Die gebied strek oor Afrika suid van die Sahara en die suide van die Arabiese Skiereiland.

Madagaskar en verskeie naburige eilande word as 'n substreek van die ekosone gesien. Madagaskar beskik oor verskeie endemiese spesies, soos die lemur. Madagaskar en die Seychelle het in die verlede aan die superkontinent Gondwana behoort, en het tientalle miljoene jare gelede vanaf Afrika weggedryf.

Die term Afrotropies word algemeen gebruik om die verspreiding van diere te beskryf. Die gebied word in die ooste, weste en suide deur oseane afgesper. In die noorde vorm die dorre Sahara 'n natuurlike versperring wat veroorsaak dat daar weinig wisselwerking met spesies in die Palearktiese gebied plaasvind.
NGC 4676

**NGC 4676**, ook genoem die **Muise-sterrestelsels**, is twee interaktiewe spiraalsterrestelsels (**NGC&nbsp;4676A** en **NGC&nbsp;4676B**) in die sterrebeeld Berenike se Hare. Hulle is sowat 290&nbsp;miljoen ligjare van die Aarde af en is reeds miljoene jare aan die bots. Die lang getysterte van die stelsels, waar die naam "Muise" vandaan kom, dui daarop dat hulle waarskynlik reeds deur mekaar beweeg het. Hulle sal aanhou bots totdat hulle saamsmelt en een groot sterrestelsel vorm.

Die kleure van die stelsels is buitengewoon. NGC&nbsp;4676A (regs op die foto) se stert is blou na aan die kern en word dan geler na buite, in teenstelling met feitlik alle ander spiraalstelsels waar die spiraalarms eers geel is en dan blouer na buite word. NGC&nbsp;4676B se kleure is normaler, met ’n gelerige kern en blouerige oorblyfsels van spiraalarms.

Die stelsels is in 2002 deur die Hubble-ruimteteleskoop afgeneem.

## Verwysings 
## Eksterne skakels 
* APOD: When Mice Collide (6/12/04)
* The Mice Galaxies
* 
* 15px Hierdie artikel is vertaal uit die Engelse Wikipedia
Acrocephalidae

**Acrocephalidae** is 'n familie van voëls in die superfamilie Sylvioidea en die orde van sangvoëls (*Passeriformes*).
Hulle is meestal onopvallende voëls wat in struike en rietvelde woon, en dikwels eerder gehoor as gesien word.
Die familie omvat 55 spesies.

## Taksonomie 
* Genus *Acrocephalus*
***Acrocephalus aequinoctialis*
***Acrocephalus agricola*
***Acrocephalus arundinaceus* - Grootrietsanger
***Acrocephalus atyphus*
***Acrocephalus australis*
***Acrocephalus baeticatus* - Kleinrietsanger
***Acrocephalus bistrigiceps*
***Acrocephalus brevipennis*
***Acrocephalus caffer*
***Acrocephalus concinens*
***Acrocephalus dumetorum*
***Acrocephalus familiaris*
***Acrocephalus gracilirostris* - Kaapse rietsanger
***Acrocephalus griseldis* - Basrarietsanger
***Acrocephalus kerearako*
***Acrocephalus luscinius*
***Acrocephalus melanopogon*
***Acrocephalus mendanae*
***Acrocephalus newtoni*
***Acrocephalus orientalis*
***Acrocephalus orinus*
***Acrocephalus paludicola*
***Acrocephalus palustris* - Europese rietsanger
***Acrocephalus percernis*
***Acrocephalus rehsei*
***Acrocephalus rimitarae*
***Acrocephalus rodericanus*
***Acrocephalus rufescens* - Rooibruinrietsanger
***Acrocephalus schoenobaenus* - Europese vleisanger
***Acrocephalus scirpaceus* - Hermanse rietsanger
***Acrocephalus sechellensis*
***Acrocephalus sorghophilus*
***Acrocephalus stentoreus*
***Acrocephalus syrinx*
***Acrocephalus taiti*
***Acrocephalus tangorum*
***Acrocephalus vaughani*
* Genus *Calamonastides*
***Calamonastides gracilirostris*
* Genus *Hippolais*
***Hippolais icterina* - Spotsanger
***Hippolais languida*
***Hippolais olivetorum* - Spotsanger
***Hippolais polyglotta*
***Hippolais pallida* (nie op die IOC se Wêreldlys van voëls nie)
* Genus *Iduna*
***Iduna aedon*
***Iduna caligata*
***Iduna natalensis* - Geelsanger
***Iduna opaca*
***Iduna pallida*
***Iduna rama*
***Iduna similis*
* Genus *Nesillas*
***Nesillas aldabrana*
***Nesillas brevicaudata*
***Nesillas lantzii*
***Nesillas longicaudata*
***Nesillas mariae*
***Nesillas typica*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Kleinrietsanger

Die **kleinrietsanger** (*Acrocephalus baeticatus*) is 'n algemene broeiende trekvoël in die suide van Suider-Afrika maar 'n standvoël verder noord. Die voël kom in dorre gebiede in struike langs droë waterlope en in tuine voor, maar in die ooste waar daar oorvleueling met die Europese rietsanger is, leef die voël gewoonlik net in vleihabitate. Die voël word 12 – 13&nbsp;cm groot en weeg 8 - 14 gram. In Engels staan die voël bekend as die *African reed warbler*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe 2011. 

## Verwysings
Iran Air-vlug 655

duimnael|links|'n Tekening van die Irannese Airbus
duimnael|links|Die kaart dui die vertrekpunt en die bestemming van die Irannese Airbus aan asook die posisie waar dit neergeskiet is. Die *USS Vincennes* het binne Iran se maritieme sone gevaar toe dit sy vuurpyle afgevuur het
duimnael|links|Die *USS Vincennes*
**Iran Air-vlug 655 (IR655)** was 'n geskeduleerde vlug tussen Teheran en Doebai, Verenigde Arabiese Emirate, met 'n tussenlanding in die Irannese hawestad Bandar Abbas. Op 3 Julie 1988 is hierdie roete deur 'n Airbus A300B2-straler met die vlugkode EP-IBU bedien. Die passasiersvliegtuig is op die tweede deel van die roete oor die Persiese Golf naby die Irannese eiland Qesjm deur die Amerikaanse oorlogskip *USS Vincennes (CG-49)* met twee vuurpyle neergeskiet. Al 274 passasiers, waaronder 66 kinders en 38 buitelanders, en 16 bemanningslede is in die voorval dood.

Volgens 'n verklaring, wat deur die Amerikaanse regering uitgereik is, is die passasierstraler deur die *USS Vincennes* se bemanning valslik as 'n vyandelike F-14 Tomcat geïdentifiseer wat besig was om die skip aan te val. Die Irannese Airbus was egter juis besig om op te styg toe dit neergeskiet is. Die Irannese straler is deur die *USS Vincennes* se verkenningstelsels korrek as Airbus geïdentifiseer, en dit was net die skip se foutiewe elektroniese *Aegis*-gevegstelsel wat vals gegewens getoon het. Die bemanning het liewer op die gevegstelsel vertrou.

Die voorval het internasionale proteste uitgelok. Die Irannese regering het dit as 'n "barbaarse handeling" beskryf, en Teheran beweer steeds dat die straler opsetlik neergeskiet is ofskoon dit duidelik 'n siviele vliegtuig was. Tydens 'n toespraak by die Verenigde Nasies het die destydse Amerikaanse adjunkpresident George H.W. Bush die voorval as 'n handeling in oorlogstye verdedig. Volgens hom het die Amerikaanse bemanning in hul omstandighede korrek gereageer, en hy het dus geweier om Iran namens die Verenigde State om verskoning te vra.

Die voorval was besonder traumaties vir die Irannese regering en bevolking aangesien die land in Julie 1988 nog in 'n oorlog met sy buurland Irak gewikkel was. Iraniërs het sodoende onder die indruk gekom dat die VSA bereid was om tot die oorlog toe te tree en die land aan te val – 'n stryd wat vir Iran uitsigloos moes lyk.

## Bronne 
* International Court of Justice, (2001), "*Case Concerning the Aerial Incident of July 3, 1988: v. 1: Islamic Republic of Iran v. United States of America*", United Nations, 
* 
* Rogers, Sharon, (1992) *Storm Center: The USS *Vincennes* and Iran Air Flight 655: A Personal Account of Tragedy and Terrorism*, U.S. Naval Institute Press, 
*
Europese rietsanger

Die **Europese rietsanger** (*Acrocephalus palustris*) is 'n algemene Palearkties-broeiende trekvoël in welige plantegroei, varing-en-doringwoudrande, rivierruigtes en digte tuine. Die voël word 12 – 13&nbsp;cm groot en weeg 8 - 15 gram. In Engels staan die voël bekend as die *Marsh warbler*.

## Fotogalery 

Bosrietzanger-4961637.ogv|thumb |Acrocephalus palustris
Marshwarbler primaryprojection.jpg
Marshwarblerinhand.jpg
Cuculus canorus canorus MHNT.ZOO.2010.11.149.42.jpg |*Cuculus canorus canorus* + *Acrocephalus palustris* - Museumeksemplare

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe 2011. 

## Verwysings
Lys van Abell-sterrestelselswerms

Hier volg ’n lys van sterrestelselswerms in die Abell-katalogus op die Afrikaanse Wikipedia. Die katalogus is ’n feitlik volledige lys van sowat 4&nbsp;000 swerms met minstens 30 sterrestelsels elk tot by ’n rooiverskuiwing van z&nbsp;=&nbsp;0,2. Dit is oorspronklik in 1958 deur George O. Abell saamgestel van swerms in die Noordelike Halfrond, en in 1987 deur Abell, Corwin en Olowin uitgebrei met swerms in die Suidelike Halfrond. 

Die naam "Abell", gevolg deur ’n nommer, word algemeen vir die voorwerpe gebruik (bv. Abell&nbsp;39). Die verkose benaming is egter "ACO" vir sterrestelselswerms (bv. ACO&nbsp;39) en "A" vir planetêre newels (bv. A&nbsp;39). Die swerms in die Suidelike Halfrond kry ’n "S" voor die nommer.

## Lys 
*Abell 1060 (Hydra-sterrestelselswerm)
*Abell 1656 (Coma-sterrestelselswerm)
*Abell 2218
*Abell 3266
*Abell 3526 (Centaurus-sterrestelselswerm)
*Abell 3627 (Norma-sterrestelselswerm)

*Abell S0373 (Fornax-sterrestelselswerm)
*Abell S0636 (Antlia-sterrestelselswerm)

## Sien ook 
*Sterrestelselswerm
*Sterrekundeportaal
Eben van Renen

**Eben van Renen** (* 23 Augustus 1976) is 'n Suid-Afrikaanse wetenskapfiksieskrywer.

## Agtergrond en Opvoeding 
Eben van Renen is gebore op 23 Augustus 1976 in Sasolburg, Vrystaat, Suid-Afrika. Hy martrikuleer in 1995 aan Hoërskool Table View en verwerf sy Hoër Diploma in Onderwys aan die Onderwyskollege Boland. Later verhuis hy na Kanada met sy vrou Natalie, wat hy in Engeland ontmoet het. Uit die huwelik is 'n dogter gebore. Eben van Renen en sy gesin woon tans in Campbell River, Brits-Columbië, Kanada. Hy is tans druk besig om te studeer aan sy meestersgraad.

## Werk 
Eben van Renen is tans werksaam as onderwyser in Skool Distrik 72 Campbell River op Vancouver-eiland, Brits-Columbië, Kanada.

## Skryfwerk 
Eben van Renen skryf al van 'n jong ouderdom af en het ook heelwat artikels  geskryf rondom Afrikaanse wetenskapfiksie en het in Oktober 2011, sy eerste volwaardige Afrikaanse wetenskapfiksie roman getiteld *Arwantië 2953* gepubliseer wat deur die bekende skrywer Ilse Steyn (Liefde in die Ruimte; Prinses in die Ruimte)soos volg beskryf is:

*Die meeste van ons verwag van ‘n wetenskapfiksieskrywer om vir ons ‘n ander wêreld met herkenbare karakters en interessante probleme te skep. Eben van Renen het hierdie uitdaging ver oortref want hy het die wêreld en sy mense ‘n uitgebreide geskiedenis gegee, tegnologie wat so verduidelik word dat dit sin maak, ‘n hele skala aan wapens, groot probleme en ‘n onoorwinlike vyand. En hoe daardie vyand uiteindelik aangepak word is ‘n triomf vir hierdie skrywer se verbeelding en my simboliese hoed laat afhaal en ‘n diep buiging maak.*

Eben van Renen is tans besig om in sy vrye tyd te werk aan sy tweede roman.

## Verwysings
Termitomyces schimperi

**Termitomyces schimperi** is 'n swamspesie, wat algemeen onder sy Hereronaam *ejova* (enkelvoud) bekend staan. Die sampioen word in verband gebring met die termiet-spesie *Macrotermes michaelseni* van Namibië. Die meervoudsvorm is *omajowa* (met die alternatiewe spelling van *omajova* of *omayova*), so genoem deur beide die Herero en Ovambo-mense van Namibië. Duitse Namibiërs verwys na die sampioen as *Termitenpilz*. *T. schimperi* is die grootste lid van die genus, waartoe ook *T. umkowaanii* of i’kowa behoort wat in Suid-Afrika voorkom.

## Eienskappe 
Die sporokarp (die swam se paddastoele) het die grootte van 'n man se vuis wanneer dit opkom. Hulle brei vinnig uit na 15-28 cm en kan tot 40&nbsp;cm in deursnee bereik. Die mus en die dik, sagte vratte is wit. Hulle mag deur die grond van die heuwel geel tot rooibruin gekleur wees, maar die vratte is wit onder hul boonste laag. Die pseudorhiza (wortel) vernou afwaarts na sy oorsprong in die nes, en kan 'n lengte van sowat 90&nbsp;cm bereik. Die laer, nouer deel van die pseudorhiza het 'n digter konsistensie as die bogrondse deel. Die paddastoele verskyn in groepe van 5-10 rondom die onderste dele van die rysmiernes, en groei tot ongeveer 50&nbsp;cm bo die grondvlak. Tot 50 sporokarpe is waargeneem rondom 'n enkele heuwel. Omajowa verskyn gewoonlik ná deurdringende reën van 12&nbsp;mm of meer gedurende die lente, maar die meeste gewasse ontwikkel gedurende Januarie tot Maart wat die hoofreënseisoen is. Die sampioen kan op dieselfde rysmiernes vir baie jare groei, indien 'n deel van die wortel in die heuwel agtergelaat word, as die paddastoel geoes word om te eet. Met rypwording van die swam, word die velare (die vel van die wortel) deur termiete verbruik.

## Kultuur 
Die sampioen word gesien as 'n simbool van groei en welvaart deur Namibiërs en word hoog gewaardeer in die Namibiese kultuur.

Sodra ryp, moet die sampioen vinnig geoes word, want daar is baie klein insekte wat dit vreet. Die Omajowa kan ook goed gevries word en word dikwels op hierdie manier vir toekomstige verbruik bewaar. Daar is verskeie maniere waarop die Omajowa in kos voorberei kan word. Dit kan byvoorbeeld gebraai, in 'n sop, in risotto, souse, toegedraai in pasta of op pizza gebruik word. As gevolg van die aansienlike grootte, word die sampioen soms as 'n steak deur die plaaslike bevolking voorberei. Op die meer eienaardige kant, kan die Omajowa in roomys gebruik word en dit word geglo dat 'n ware lekkerny is.

## Verwysings
Hermanse rietsanger

Die **Hermanse rietsanger** (*Acrocephalus scirpaceus*) is 'n seldsame Palearkties-broeiende trekvoël en was moontlik misgekyk. Hulle leef in rietplate en welige plantegroei naby water. Die voël is 12 – 13&nbsp;cm groot en weeg 9 - 18 gram. In Engels staan die voël bekend as die *Eurasion Reed Warbler*.

## Fotogalery 

Acrocephalus scirpaceus (Bertinetto).jpg
Acrocephalus scirpaceus IMG 6281.jpg
PleidelsheimerWiesentalTeichrohrsaenger.jpg
Acrocephalus scirpaceus MHNT 323 Larache MAroc RdN.jpg
Cuculus canorus canorus MHNT.ZOO.2010.11.149.14.jpg |*Cuculus canorus canorus* + *Acrocephalus scirpaceus* - Museum specimen
Acrocephalus scirpaceus scirpaceus MHNT.ZOO.2010.11.200.21.jpg |*Acrocephalus scirpaceus scirpaceus* 

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
NGC 2

**NGC 2** is ’n spiraalsterrestelsel sowat 303&nbsp;miljoen ligjare van die Aarde af in die sterrebeeld Vlieënde Perd. Dit lê net suid van NGC 1. Dit is ’n dowwe stelsel met ’n skynbare magnitude van 15.

## Verwysings 
## Eksterne skakels 
* NGC/IC Project
* 
* 15px Hierdie artikel is vertaal uit die Engelse Wikipedia
NGC 3

**NGC 3** is ’n lensvormige sterrestelsel sowat 179,3&nbsp;miljoen ligjare van die Aarde af in die sterrebeeld Visse. Dit het ’n skynbare magnitude van 13,4 en is in 1864 deur Albert Marth ontdek.

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Gevlekte klopkloppie

Die **gevlekte klopkloppie** (*Cisticola textrix*) is 'n amper-endemiese algemene standvoël in kortgrasveld, beweide landerye en laaglandfynbos. Hulle is onopvallend buite die broeiseisoen en vlieg ver weg wanneer hulle opgejaag word. Die voël word 10&nbsp;cm groot en weeg dan 11 gram. In Engels staan die voël bekend as die *Cloud cisticola*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Landeryklopkloppie

Die **landeryklopkloppie** (*Cisticola juncidis*) is 'n algemene standvoël in grasveld en landerye, veral in laaggeleë vogtige gebiede met digte graspolle. Dit het 'n baie wye verspreiding in die tropiese, subtropiese en gematigde gebiede van die Ou Wêreld. Die voël word 11&nbsp;cm groot en weeg dan 9 gram. In Engels staan dit as die *zitting cisticola* bekend.

## Fotogalery 

Zitting cisticola or streaked fantail warbler (Cisticola juncidis), at Rietvlei Nature Reserve, Gauteng, South Africa (23857074693).jpg|Subsp. *C. j. terrestris* in Rietvlei-natuurreservaat, Pretoria
Zitting cisticola 2024 04 19 (cropped).jpg|Subspesie *C. j. cisticola* in westelike Frankryk
Cisticola juncidis MHNT 232 Ramdane Djamel Algérie.jpg|duimnael|'n Eier van *C. juncidis* uit Algerië

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bronnelys 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakels
NGC 4

**NGC 4** is ’n sterrestelsel in die sterrebeeld Visse. Baie min is oor die stelsel bekend. Dit is op 29 November 1864 deur Albert Marth ontdek.

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
NGC 1

**NGC 1** is ’n spiraalsterrestelsel sowat 190&nbsp;miljoen ligjare van die Aarde af in die sterrebeeld Vlieënde Perd. Dit is 90&nbsp;000 ligjare breed an dus net kleiner as ons Melkweg.

Dit is die eerste voorwerp in die New General Catalogue omdat dit volgens die epog van die katalogus (Epog&nbsp;1860) die voorwerp met die laagste regte klimming was. Die katalogus lys voorwerpe volgens hulle regte klimming, van laag na hoog.

Die koördinate het sedertdien effens verskuif en NGC&nbsp;1 het volgens die huidige epog (Epog J2000) nie meer die laagste regte klimming van alle NGC-voorwerpe nie.

[150px|duimnael|geen|NGC 1 ([2MASS)]]

## Verwysings 
## Eksterne skakels 
* 
* 
* 15px Hierdie artikel is vertaal uit die Engelse Wikipedia
Bleekkopklopkloppie

Die **Bleekkopklopkloppie** (*Cisticola cinnamomeus*) is 'n gelokaliseerde standvoël in vogtige grasveld en om vleie en laagtes; sommiges trek in die winter na laer hoogtes. Die voël is 10&nbsp;cm groot en weeg 10 gram. In Engels staan die voël bekend as die *Pale-crowned Cisticola*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Neddikie

Die **Neddikie** (*Cisticola fulvicapilla*) is 'n algemene standvoël in grasagtige onderbos van boomveld en savanne en kom ook in bergfynbos en plantasies voor. Die voël is 11&nbsp;cm groot en weeg 9 gram. In Engels staan die voël bekend as die *Neddicky*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
NGC 7

**NGC 7** is ’n spiraalsterrestelsel in die sterrebeeld Beeldhouer. Dit is in 1843 deur die Britse sterrekundige John Herschel ontdek. Steve Gottlieb het dit beskryf as dof maar groot, en dat dit vanaf die Melkweg van die kant af gesien word.

## Verwysings 
## Eksterne skakels 
* 

* 15px Hierdie artikel is vertaal uit die Engelse Wikipedia
NGC 20

**NGC 20** is ’n lensvormige sterrestelsel in die sterrebeeld Andromeda. Dit is op 8&nbsp;September 1857 deur die Ierse sterrekundige William Parsons ontdek. Lewis Swift het dit op 20 September 1885 waargeneem. Omdat hulle nie besef het dit is dieselfde vorwerp nie, het dit twee nommers in die New General Catalogue gekry: NGC&nbsp;20 (Parsons) en NGC&nbsp;6 (Swift).

## Verwysings 
## Eksterne skakels 
* 

* 15px Hierdie artikel is vertaal uit die Duitse Wikipedia
NGC 8

**NGC 8** is ’n dubbelster Dit is sowat 2,7 boogminute van NGC 9 af geleë.

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Rooiwangtinktinkie

__NOTOC__

Die **rooiwangtinktinkie** (*Cisticola erythrops*) is 'n algemene standvoël van welige onkruidagtige en ander lae plantegroei langs rietplate, riviere en strome. Die voël is 14&nbsp;cm groot en weeg 14 gram. In Engels staan die voël bekend as die *red-faced cisticola*.

## Galery

Cisticola erythrops MHNT.jpg|Legsel van * Cisticola erythrops * - MHNT
Cisticola erythrops sylvia MHNT.jpg|Legsel van * Cisticola erythrops sylvia* - MHNT
Red-faced Cisticola (Cisticola erythrops).jpg|Nie-broeiende volwassene te Darville, Pietermaritzburg
Red-faced Cisticola 112ND500 DSC0099.jpg|Te Cuanza Norte-provinsie, noordelike Angola

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
NGC 17

**NGC 17** is ’n spiraalsterrestelsel in die sterrebeeld Walvis. Dit het ontstaan uit die samesmelting van twee staafstelsels, wat ’n onlangse steruitbarsting in die sentrale dele laat ontstaan het. Stervorming vind steeds plaas. Die sterrestelsel is steeds gasryk en het ’n enkele kern. Dit is sowat 250&nbsp;miljoen ligjare van die Aarde af.

Die stelsel is in 1886 deur die sterrekundige Frank Muller ontdek en op 21&nbsp;November 1886 deur Lewis Swift waargeneem. Omdat nie besef is dit is dieselfde voorwerp nie, het dit twee inskrywings in die New General Catalogue gekry: NGC&nbsp;17 en **NGC&nbsp;34**.

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Luitinktinkie

Die **Luitinktinkie** (*Cisticola aberrans*) is 'n gelokaliseerde algemene standvoël teen klipperige heuwelhange in beboste wêreld. Die voël is 14&nbsp;cm groot en weeg 13 - 15 gram. In Engels staan die voël bekend as die *lazy cisticola*.

Cisticola aberrans 1838.jpg|Skets
Wahlberg's Honeyguide Juvenile with host parent Rock-loving Cisticola.jpg|Twee luitinktinkies in 'n boom

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronne 
* *Sasol Voëls van Suider-Afrika.* Struik Nature. Vierde Uitgawe 2011. 
* 
* 

## Verwysings
Groottinktinkie

Die **Groottinktinkie** (*Cisticola natalensis*) is 'n algemene standvoël in grasveld en grasryke savanne. Die voël is 15&nbsp;cm groot en die mannetjie weeg 25 gram en die wyfie 18 gram. In Engels staan die voël bekend as die *Croaking Cisticola*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakels 
* 
*
Vleitinktinkie

Die **Vleitinktinkie** (*Cisticola tinniens*) is 'n algemene standvoël in vleierige plantegroei en plekke met lang, welige gras in oop grasveld. Die voël is 13&nbsp;cm groot en weeg 11 gram. In Engels staan die voël bekend as die ''Levaillant's Cisticola*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.'' Struik Nature. Vierde Uitgawe 2011. 

## Verwysings
Piepende tinktinkie

Die **piepende tinktinkie** (*Cisticola pipiens*) is 'n gelokaliseerde algemene standvoël in rietplate en papirusmoerasse. Die voël is 14&nbsp;cm groot en weeg slegs 13 gram. Die voël kom voor in die Caprivistrook en noordweste van Botswana; die voorkoms area stem baie ooreen met dié van die Luapulatinktinkie. In Engels staan die voël bekend as die *chirping cisticola*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
NGC 2207 en IC 2163

**NGC 2207 en IC 2163** is twee interaktiewe spiraalsterrestelsels sowat 80&nbsp;miljoen ligjare van die Aarde af in the sterrestelsel Groot Hond wat besig is om te bots. Albei is in 1835 deur John Herschel ontdek. Tot dusver is vier supernovas al in NGC&nbsp;2207 gesien (SN&nbsp;1975A, SN&nbsp;1999ec, SN&nbsp;2003H en SN&nbsp;2013ai).

## Eienskappe 
NGC 2207 is besig om IC&nbsp;2163 se materiaal aan te trek, maar anders as die Antenne- en Muise-sterrestelsels is hulle nog twee aparte stelsels omdat hulle in die beginfase van samesmelting is. In sowat ’n miljard jaar sal hulle na verwagting saamsmelt en ’n elliptiese sterrestelsel vorm.

## Verwysings 
## Eksterne skakels 
* HST: "A grazing encounter between two spiral galaxies"
* NGC 2207/IC 2163 
* NGC 2207 by ESA/Hubble 
* Spitzer-ruimteteskoop 
* 
* 15px Hierdie artikel is vertaal uit die Engelse Wikipedia
Swartrugtinktinkie

Die **swartrugtinktinkie** (*Cisticola galactotes*) is 'n amper-endemiese algemene standvoël wat voorkom aan die ooskus van Suid-Afrika van die suide van KwaZulu-Natal tot in Mosambiek. Hier kom hulle voor in vleigebiede en laaglande. Die voël is 13&nbsp;cm groot en weeg 13 gram. In Engels staan die voël bekend as die *rufous-winged cisticola*.

Broeiende voëls word onderskei van die Vleitinktinkie aan die grys stert (nie bruin nie) en effekleurige kruis. Nie-broeiende volwassenes se rugkant is meer rooibruin en die borskant meer dofgeel. Die jong voëltjie se kroon is donkervruin gestreep en die borskant geel getint.

Hierdie spesie is eers onlangs van die Luapulatinktinkie onderskei as 'n afsonderlike spesie.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakel 
* https://avibase.bsc-eoc.org/species.jsp?avibaseid=E2D1D214C3313BA5

## Verwysings
Homa Hotel Group

**Homa Hotel Group** is 'n dogtermaatskappy van Iran se nasionale lugredery *Iran Air* wat vyfsterhotelle in groot Iranse stede bedryf. Die ketting se hotelle met altesaam 912 kamers is in Teheran, Shiraz, Bandar Abbas en Mashhad (twee hotelle) geleë. Alle hotelle is voor die Irannese Rewolusie in 1979 opgerig, met uitsondering van die tweede hotel in Mashhad wat in die laat 1990's gebou is. Die *Homa Hotel* in Teheran is die groep se bekendste hotel en het vroeër as *Arya-Sheraton Hotel* bekend gestaan.

Voor 1979 was die meeste hotelle in privaatbesit. Hulle is later genasionaliseer toe die nuwe regering die hotelgroep gestig het. Volgens 'n nuusberig van *Press TV*, Iran se Engelsmedium-nuuskanaal, is die regering van plan om *Iran Air* saam met sy dogtermaatskappye *Iran Air Tours* en *Homa Hotel Group* te privatiseer.

## Eksterne skakels 
* *Amptelike webtuiste*
Rooitinktinkie

Die **Rooitinktinkie** (*Cisticola rufilatus*) is 'n skaars tot gelokaliseerde algemene standvoël in oop breëblaarboomveld of sekondêre bossieveld en savanne in halfdorre gebiede. Die voël is sku en word maklik misgekyk. Die voël is 14&nbsp;cm groot en weeg 11 gram. In Engels staan die voël bekend as die *tinkling cisticola*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Satyagraha Huis

Die **Satyagraha Huis**, algemeen bekend as die **Gandhi Huis**, is 'n museum en gastehuis in Johannesburg. Die huis, waar hy tussen 1908 en 1909 gewoon het, het aan Mahatma Gandhi behoort. Dit word beskou as deel van Johannesburg se kultuurhistoriese erfenis. Satyagraha beteken "volhouding by die waarheid". Die huis is deur argitek Hermann Kallenbach vir homself en Gandhi ontwerp.

## Geskiedenis 
[duimnael|links|upright|[Mahatma Gandhi|Gandhi, Sonia Schlesin (Gandhi se sekretaris), Hermann Kallenbach]]
duimnael|links|upright|Plate
Gandhi het 21 jaar in Suid-Afrika gewoon – van 1893 tot 1914, en het daartydens Indië en Groot-Brittanje besoek. Gandhi het volgens seker bronne die eerste keer bewus geword van rasse-diskriminasie in Suid-Afrika toe hy by Pietermaritzburg se spoorwegstasie gearresteer is omdat hy in 'n treinwa gery het wat vir blankes gereserveer was.

In 1904 het Gandhi Hermann Kallenbach, 'n Duitse Joodse argitek, ontmoet, wat in 1896 in die land aangekom het. In 1907 het Kallenbach 'n huis ontwerp, op twee plaaslike rondawels gebaseer, maar gebou volgens Europese boumetodes. Dit word die Kraal genoem.

Die huis het stalle en 'n tennisbaan gehad, maar Gandhi en Kallenbach het 'n lewe van meditasie en onthouding gelei. Gandhi het in 'n solderkamer gebly, wat hy met 'n leer bereik het, maar hy en Kallenbach het 'n kombuis gedeel en hulle gaste in die woonkamer onthaal. Die huise het nie deure tussen hulle gehad nie, sodat dit nodig was om een huis te verlaat om die ander binne te gaan. Kallenbach se lewe is ingrypend verander deur die tyd wat hulle saam deurgebring het, en hy het sy persoonlike uitgawes gesny tot 'n tiende van wat dit was. Nadat hulle die huis in 1909 verlaat het, het dit verskeie eienaars gehad voordat dit in 2009 deur die Franse reismaatskappy Voyageurs du Monde bekom is, ten spyte van die feit dat die Indiese regering dit wou koop om dit as 'n Indiese nasionale monument te bedryf. Die Franse maatskappy het dit gerestoureer, en dit in 2011 as 'n gastehuis aan die publiek oopgestel.

Die museum word deur Lauren Segal bedryf;

## Verwysings 
## Eksterne skakels 
*  Die Satyagraha Huis se amptelike webwerf
Luapulatinktinkie

Die **Luapulatinktinkie** (*Cisticola luapula*) is 'n gelokaliseerde algemene standvoël wat voorkom in die noorde van Namibië, Caprivistrook en noordweste van Botswana. Hier kom hulle voor in moerasse en vleie en verkies fluitjiesriet bo digte papirus wat die piepende tinktinkie verkies. Die voël is 14&nbsp;cm groot en weeg 13 gram. In Engels staan die voël bekend as die *Luapula cisticola*.

Hierdie spesie is eers onlangs van die swartrugtinktinkie onderskei as 'n afsonderlike spesie.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe. 2011. p. 358. 

## Verwysings 
## Eksterne skakels 
*
Grysrugtinktinkie

Die **Grysrugtinktinkie** (*Cisticola subruficapilla*) is 'n amper-endemiese algemene standvoël in laaglandfynbos, Karoobossieveld en dorre, grasryke heuwelhange en verkies droër habitats as die Huiltinktinkie. Die afgesonderde bevolking in Noordwes-Namibië is minder algemeen en kan moontlik 'n afsonderlike spesie wees. Die voël is 12&nbsp;cm groot en weeg 10 – 12 gram. In Engels staan die voël bekend as die *Grey-backed Cisticola*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Karoolangstertjie

Die **Karoolangstertjie** (*Prinia maculosa*) is 'n endemiese algemene, wydverspreide standvoël in fynbos, ruigtes en hoër Karoostruike. Die voël kom een-een voor of in pare. Die voël is 14&nbsp;cm groot en weeg 9 gram. In Engels staan die voël bekend as die *Karoo Prinia*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Quetta

**Quetta** (Oerdoe: کوئٹہ‎, Pasjtoe: کوټه‎, Beloetsji: کویته), vroeër *Sjalkot* (کوئٹہ), is 'n stad in die weste van Pakistan en is die hoofstad van die provinsie Beloetsjistan. Die stad het 'n bevolking van 7&nbsp;900&nbsp;000 in 2017 gehad en is die tiende grootste stad van die land ná Karatsji, Lahore, Faisalabad, Rawalpindi, Gujranwala, Pesjawar, Multan, Hyderabad en Islamabad.

Quetta is net suidoos van die grens met Afghanistan geleë. Die stad word as die Pasjtoene se derde belangrikste kulturele sentrum ná Kandahar en Pesjawar beskou. In Quetta word 'n mengsel van verskeie tale soos Pasjtoe, Beloetsji, Brahui, Sindhi, Pandjabi, Oerdoe en Persies gepraat.

## Eksterne skakels
Skyngeveg

duimnael|'n Skyngeveg by edelherte.
duimnael|Hierdie skyngeveg tussen twee perdebye het met die neem van die foto reeds meer as 15 minute geduur.
'n **Skyngeveg** behels in die gedragskunde 'n geritualiseerde geveg, waar die kans gering is dat opponente beseer sal word. Skyngevegte het 'n vaste stel reëls (en is dus vir die opponente grootliks voorspelbaar) op grond van 'n sekere gedrag wat geopenbaar moet word. Dit is wydverspreid onder die diereryk en hou byvoorbeeld verband met die vasstelling van die rangorde van 'n groep diere (wat onder andere paringsreg insluit).

Skyngevegte kan in bloedige gevegte ('n bietjie *bloed trek*) ontaard wanneer die konflik nie met 'n skyngeveg opgelos kan word nie. Dit kan byvoorbeeld die geval wees indien beide opponente omtrent ewe sterk is.

## Voorbeelde 
'n Bekende voorbeeld van 'n skyngeveg is die teenoormekaarstelling van twee edelhertmannetjies tydens paartyd. 'n Minder bekende voorbeeld van 'n gespesialiseerde vorm van skyngeveg is die sogenaamde stoeiery by perdebye. Baie slangspesies openbaar ook skyngeveg-gedrag.
NGC 5

**NGC 5** is ’n elliptiese sterrestelsel in die sterrebeeld Andromeda. Dit is op 21 Oktober 1881 deur die sterrekundige Édouard Stephan ontdek.

## Verwysings 
## Eksterne skakels 
* 

* 15px Hierdie artikel is vertaal uit die Engelse Wikipedia
Arp 81

**Arp 81**, ook bekend as **VV 247**, is twee interaktiewe sterrestelsels in die sterrebeeld Draak. Dit is sowat 300&nbsp;miljoen ligjare van die Aarde af en bestaan uit **NGC&nbsp;6621** en **NGC&nbsp;6622**. Die stelsels is in Junie 1885 ontdek.

## Eksterne skakels 
* Hubble-ruimteteleskoop
* NOAO 

* 15px Hierdie artikel is vertaal uit die Duitse Wikipedia
Arp 193

**Arp 193**, ook bekend as **IC 883**, is ’n onreëlmatige sterrestelsel sowat 300&nbsp;miljoen ligjare van die Aarde af in die sterrebeeld Jaghonde.
Aangesien die stelsel twee verspreide arms het, word aangeneem dit is die resultaat van twee stelsels wat saamgesmelt het.

Daar is ’n groot mate van stervorming en dit is een van die helderste steruitbarsting-sterrestelsels bekend. Dit is ook baie helder in die infrarooi-golflengte.

## Eksterne skakels 
* 15px Hierdie artikel is vertaal uit die Duitse Wikipedia
UGC 4881

**UGC 4881** of **Arp&nbsp;55** is twee interaktiewe sterrestelsels sowat 500&nbsp;miljoen ligjare van die Aarde af in die sterrebeeld Rooikat. Die stelsels is waarskynlik halfpad deur hul samesmeltingsproses – hul kerns is steeds geskei, maar hul skywe oorvleuel.

’n Supernova is in 1999 in die stelsel ontdek en sterrekundiges glo ’n groot mate van stervorming het pas begin. Die stelsel het ’n gekrulde stert met talle sterreswerms.

## Verwysings 
## Eksterne skakels 
* 15px Hierdie artikel is vertaal uit die Noorse Wikipedia